เงินบาทเปิดตลาด 31.18/20
ธนาคารซีไอเอ็มบีไทย รายงาน ค่าเงินบาทเปิดตลาดเช้านี้ ที่ 31.18-31.20 อ่อนค่าลงเล็กน้อย
7 ก.ย. 2553

ธนาคารซีไอเอ็มบีไทย รายงาน ค่าเงินบาทเปิดตลาดเช้านี้ ที่ 31.18-31.20 อ่อนค่าลงเล็กน้อย 
นักบริหารเงินธนาคารซีไอเอ็มบีไทยรายงานว่า เงินบาทเทียบดอลลาร์สหรัฐเปิดตลาดวันนี้ (7 ก.ย.) ที่ระดับ 31.18/31.20 บาทต่อดอลลาร์สหรัฐ อ่อนค่าลงจากระดับปิดตลาดเมื่อวานนี้ (6 ก.ย.) ที่ระดับ31.14/31.16 บาทต่อดอลลาร์สหรัฐ โดยเงินบาทเทียบดอลลาร์ที่อ่อนค่า จากแรงขายทำกำไรเงินบาท และแรงซื้อคืนดอลลาร์ในระยะสั้น
ซีไอเอ็มบีไทย สรุปสถานการณ์ตลาดเงิน บาท/ดอลลาร์ เมื่อวันจันทร์ (6 ก.ย.) เงินบาทแข็งค่าขึ้นเล็กน้อย เมื่อเทียบกับดอลลาร์ โดยได้แรงหนุนจากกระแสเงินทุนไหลเข้าที่ยังมีอย่างต่อเนื่อง โดยเฉพาะตลาดหุ้น อย่างไรก็ตามถูกกดดันเล็กน้อยจากแรงขายทำกำไร และการเข้าแทรกแซงของธนาคารแห่งประเทศไทย(ธปท.) เพื่อยับยั้งการปรับตัวขึ้นของค่าเงินบาท
 เยน/ดอลลาร์ เมื่อวันจันทร์(6 ก.ย.) เงินเยนแข็งค่า โดยได้แรงหนุนจากแรงซื้อของผู้นำเข้าสินค้าของญี่ปุ่น หลังจากการรายงานข้อมูลการจ้างงานที่แข็งแกร่งของสหรัฐเมื่อสัปดาห์ที่แล้ว ได้ช่วยบรรเทาความวิตกของตลาดเกี่ยวกับการชะลอตัวลงของเศรษฐกิจทั่วโลก และหนุนอุปสงค์สำหรับสกุลเงินของประเทศที่มีการขยายตัว โดยเฉพาะประเทศที่มียอดเกินดุลบัญชีเดินสะพัด แม้ว่าการเตือนเกี่ยวกับการแทรกแซงของทางการญี่ปุ่น ช่วยยับยั้งแรงซื้อ
ยูโร/ดอลลาร์ เมื่อวันจันทร์(6 ก.ย.) เงินยูโรอ่อนค่าเมื่อเทียบกับดอลลาร์ เนื่องจากนักลงทุนระยะสั้นขายยูโรออกมา หลังจากยูโรขึ้นไปแตะจุดสูงสุดรอบ 3 สัปดาห์เทียบดอลลาร์ โดยได้รับแรงหนุนจากตัวเลขการจ้างงานที่สหรัฐรายงานออกมาเมื่อวันศุกร์ที่ผ่านมา ประกอบกับได้แรงหนุนจากการที่ธนาคารกลางของหลายประเทศในเอเชียยกเว้นญี่ปุ่น แปลงดอลลาร์เป็นยูโร หลังจากธนาคารกลางกลุ่มนี้เข้าแทรกแซงตลาดเพื่อสกัดกั้นการแข็งค่าของสกุลเงินของตนเองเมื่อเทียบกับดอลลาร์